CELEX: 32012D0702
Language: sl
Date: 2012-11-13 00:00:00
Title: 2012/702/EU: Izvedbeni sklep Komisije z dne 13. novembra 2012 o spremembi Odločbe 2008/855/ES glede odpošiljanja nekaterih vrst mesa in mesnih izdelkov iz zadevnih držav članic z območji iz dela III Priloge k navedeni odločbi v druge države članice (notificirano pod dokumentarno številko C(2012) 7977)  Besedilo velja za EGP

15.11.2012   
            
            
               SL
            
            
               Uradni list Evropske unije
            
            
               L 318/71
            
         IZVEDBENI SKLEP KOMISIJE
   z dne 13. novembra 2012
   o spremembi Odločbe 2008/855/ES glede odpošiljanja nekaterih vrst mesa in mesnih izdelkov iz zadevnih držav članic z območji iz dela III Priloge k navedeni odločbi v druge države članice
   (notificirano pod dokumentarno številko C(2012) 7977)
   (Besedilo velja za EGP)
   (2012/702/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(4) Direktive,
   ob upoštevanju naslednjega:
   
               (1)
            
            
               Odločba Komisije 2008/855/ES z dne 3. novembra 2008 glede nadzornih ukrepov za zdravje živali v zvezi s klasično prašičjo kugo v nekaterih državah članicah (3) določa nekatere nadzorne ukrepe v zvezi s klasično prašičjo kugo v državah članicah ali njihovih regijah, navedenih v Prilogi k navedeni odločbi.
            
         
               (2)
            
            
               Člen 7(1) Odločbe 2008/855/ES določa, da zadevne države članice z območji, navedenimi v delu III Priloge k navedeni odločbi, preprečijo, da se sveže prašičje meso z gospodarstev na območjih iz navedenega dela navedene priloge ter mesni pripravki in mesni izdelki, ki so sestavljeni iz takšnega mesa ali ga vsebujejo, odpošiljajo z navedenih območij v druge države članice.
            
         
               (3)
            
            
               Člen 8a Odločbe 2008/855/ES določa, da zadevne države članice z območji, navedenimi v delu III Priloge k navedeni odločbi, pod nekaterimi pogoji lahko dovolijo odpošiljanje svežega prašičjega mesa, mesnih pripravkov in mesnih izdelkov, ki so sestavljeni iz takšnega mesa ali vsebujejo prašičje meso z gospodarstev, ki se nahajajo izven območij iz navedenega dela Priloge k navedeni odločbi, v druge države članice.
            
         
               (4)
            
            
               Člen 8c Odločbe 2008/855/ES določa, da z odstopanjem od člena 7(1) navedene odločbe zadevne države članice z območji, navedenimi v delu III Priloge k navedeni odločbi, pod nekaterimi pogoji lahko odobrijo odpošiljanje svežega prašičjega mesa, mesnih pripravkov in mesnih izdelkov, ki so sestavljeni iz takšnega mesa ali ga vsebujejo, v druge države članice.
            
         
               (5)
            
            
               Člena 8a in 8c Odločbe 2008/855/ES določata dva sistema za usmerjanje svežega prašičjega mesa, mesnih pripravkov in mesnih izdelkov, ki so sestavljeni iz takšnega mesa ali ga vsebujejo, ki izpolnjujejo nekatere pogoje, da se zagotovi, da ne pomenijo tveganja glede klasične prašičje kuge. Klavnice, razsekovalnice in obrati za predelavo mesa bi zato lahko delovali v okviru obeh sistemov hkrati brez povzročanja dodatne nevarnosti, pod pogojem da so izpolnjene nekatere dodatne zahteve v zvezi z objavljanjem seznamov gospodarstev in obratov. Določbi, ki urejata sistema, se zato lahko združita, gospodarstva, klavnice, razsekovalnice in obrati za predelavo mesa, ki izpolnjujejo zahteve, se lahko ustrezno odobrijo.
            
         
               (6)
            
            
               Da se zagotovita ustrezno spremljanje in preglednost delovanja sistema usmerjanja za sveže prašičje meso, nekatere mesne pripravke in mesne izdelke, ki so sestavljeni iz takšnega mesa ali ga vsebujejo, je primerno, da države članice, ki uporabljajo sistem, vodijo posodobljen seznam gospodarstev, klavnic, razsekovalnic in obratov za predelavo mesa, odobrenih za sistem usmerjanja, in da se ta seznam pravočasno da na voljo Komisiji in drugim državam članicam.
            
         
               (7)
            
            
               Odločbo 2008/855/ES bi bilo zato treba ustrezno spremeniti.
            
         
               (8)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Odločba 2008/855/ES se spremeni:
   
               1.
            
            
               člen 8a se nadomesti z naslednjim:
               „Člen 8a
               Odpošiljanje svežega prašičjega mesa, mesnih pripravkov in mesnih izdelkov, ki so sestavljeni iz ali vsebujejo takšno meso, z območij držav članic iz dela III Priloge v druge države članice
               1.   Zadevne države članice z območji, navedenimi v delu III Priloge, lahko v druge države članice dovolijo odpošiljanje svežega prašičjega mesa, pridobljenega iz prašičev, ki so bili od rojstva na gospodarstvih zunaj območij, navedenih v delu III Priloge, ter mesnih pripravkov in mesnih izdelkov, ki so sestavljeni iz takšnega mesa ali ga vsebujejo, če se meso, mesni pripravki in mesni izdelki proizvajajo, skladiščijo in predelujejo v obratih, odobrenih v skladu z odstavkom 4.
               2.   Z odstopanjem od člena 7(1) lahko države članice z območji, navedenimi v delu III Priloge, dovolijo odpošiljanje svežega prašičjega mesa, mesnih pripravkov in mesnih izdelkov, ki so sestavljeni iz takšnega mesa ali ga vsebujejo, v druge države članice, če:
               
                           (a)
                        
                        
                           meso izvira iz prašičev, ki so bili na gospodarstvih znotraj območij, navedenih v delu III Priloge, in so bili odobreni v skladu z odstavkom 3;
                        
                     
                           (b)
                        
                        
                           so bili proizvedeni v klavnicah, razsekovalnicah in obratih za predelavo mesa, ki so odobreni v skladu z odstavkom 4.
                        
                     3.   Pristojni organ države članice odobri gospodarstva za namene odstavka 2(a) samo pod pogojem, da gre za gospodarstva:
               
                           (a)
                        
                        
                           ki izvajajo načrt biološke varnosti, odobren s strani pristojnega organa;
                        
                     
                           (b)
                        
                        
                           ki so sprejela le prašiče z gospodarstev:
                           
                                       (i)
                                    
                                    
                                       ki so odobrena v skladu s tem sklepom ali
                                    
                                 
                                       (ii)
                                    
                                    
                                       ki se nahajajo na območjih, ki niso navedena v Prilogi in za katera ne veljajo omejitve za klasično prašičjo kugo v skladu z nacionalno zakonodajo ali zakonodajo Unije v obdobju šestih mesecev pred sprejetjem prašičev. Obdobje pred datumom odobritve gospodarstva v skladu s tem sklepom je vključeno v navedeno šestmesečno obdobje;
                                    
                                 
                     
                           (c)
                        
                        
                           ki jih redno na največ tri mesece inšpekcijsko pregleduje pristojni organ; med takimi inšpekcijskimi pregledi mora pristojni organ vsaj:
                           
                                       (i)
                                    
                                    
                                       upoštevati smernice iz poglavja III Priloge k Odločbi 2002/106/ES;
                                    
                                 
                                       (ii)
                                    
                                    
                                       opraviti klinično preiskavo v skladu s postopkoma preverjanja in vzorčenja, določenima v delu A poglavja IV Priloge k Odločbi Komisije 2002/106/ES;
                                    
                                 
                                       (iii)
                                    
                                    
                                       preveriti učinkovito uporabo določb iz druge in od četrte do sedme alinee člena 15(2)(b) Direktive 2001/89/ES;
                                    
                                 
                                       (iv)
                                    
                                    
                                       v primeru neskladnosti z navedenimi pogoji takoj začasno umakniti ali ukiniti odobritev;
                                    
                                 
                     
                           (d)
                        
                        
                           ki so redno predmet sistema laboratorijskega nadzora, pri čemer so se izvajali laboratorijski testi na živalih za klasično prašičjo kugo z negativnim rezultatom vzorcev, odvzetih v skladu s postopki vzorčenja iz načrta spremljanja klasične prašičje kuge, ki ga je pristojni organ izvajal vsaj šest mesecev pred premikom v klavnico;
                        
                     
                           (e)
                        
                        
                           ki se nahajajo v središču območja s polmerom vsaj 3 km in kjer so se izvajali laboratorijski testi na živalih za klasično prašičjo kugo z negativnim rezultatom vzorcev, odvzetih v skladu s postopki vzorčenja iz načrta spremljanja klasične prašičje kuge, ki ga pristojni organ izvaja četrtletno;
                        
                     
                           (f)
                        
                        
                           ki se nahajajo v okrožjih, v katerih:
                           
                                       —
                                    
                                    
                                       se izvaja program za nadzor in spremljanje klasične prašičje kuge, ki ga je Komisija odobrila,
                                    
                                 
                                       —
                                    
                                    
                                       sta se pojavnost in razširjenost klasične prašičje kuge pri domačih in divjih prašičih znatno zmanjšali,
                                    
                                 
                                       —
                                    
                                    
                                       ni dokazov o kroženju virusa klasične prašičje kuge pri prašičih v zadnjih 12 mesecih.
                                    
                                 
                     4.   Pristojni organ države članice odobri samo klavnice, razsekovalnice in obrate za predelavo mesa za namene odstavka 1 in točke (b) odstavka 2, v katerih se proizvodnja, skladiščenje in predelava svežega mesa ter mesnih pripravkov in mesnih izdelkov, ki so sestavljeni iz takšnega mesa ali ga vsebujejo, ter so primerni za odpošiljanje v druge države članice, izvaja ločeno od proizvodnje, skladiščenja in predelave drugih izdelkov, ki so sestavljeni iz ali vsebujejo sveže meso in mesne pripravke, ter mesnih izdelkov, ki so sestavljeni iz ali vsebujejo meso, pridobljeno iz prašičev, ki izvirajo ali prihajajo z gospodarstev, ki se nahajajo na območjih, navedenih v delu III Priloge, razen tistih, ki so bili odobreni v skladu z odstavkom 3.
               5.   Prašičje meso, mesni pripravki in mesni izdelki iz odstavkov 1 in 2 se označijo kot sledi:
               
                           (a)
                        
                        
                           sveže prašičje meso se označi v skladu s poglavjem III oddelka I Priloge I k Uredbi (ES) št. 854/2004;
                        
                     
                           (b)
                        
                        
                           mesni pripravki in mesni proizvodi se označijo v skladu z oddelkom I Priloge II k Uredbi (ES) št. 853/2004.
                        
                     6.   Države članice, ki uporabljajo določbe odstavka 1 ali odstopanja iz odstavka 2 hranijo posodobljen seznam gospodarstev, klavnic, razsekovalnic in obratov za predelavo mesa, odobrenih v skladu z odstavkoma 3 in 4. Navedeni seznam mora vsebovati vsaj ime, naslov, registrsko številko, vrsto obrata in datum odobritve. Navedeni seznam in kakršne koli dopolnitve se uradno sporočijo Komisiji in drugim državam članicam v 24 urah od odobritve prvega gospodarstva ali obrata ali kakršne koli poznejše spremembe.“
            
         
               2.
            
            
               Člen 8c se črta.
            
         Člen 2
   Ta sklep je naslovljen na države članice.
   
      V Bruslju, 13. novembra 2012
      
         
            Za Komisijo
         
         Maroš ŠEFČOVIČ
         
            Podpredsednik
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  UL L 302, 13.11.2008, str. 19.